Μεττ

Το Μεττ (γερμανικά: Mett) είναι παρασκεύασμα από ωμό χοιρινό κιμά το οποίο είναι δημοφιλές στη Γερμανία, την Πολωνία και το Βέλγιο· υπάρχει κι ένα φαγητό παρόμοιο με το μεττ που παρασκευάζεται από βόειο κρέας. Συνήθως σερβίρεται με αλάτι και μαύρο πιπέρι, και μερικές φορές με σκόρδο, κύμινο ή ψιλοκομμένο κρεμμύδι και τρώγεται ωμό, σε ρολό ψωμιού. Πωλείται επίσης με τη μορφή mettwurst, ενός πικάντικου, ωμού λουκάνικου, συχνά καπνιστό. Στη Γερμανία, οι νόμοι απαιτούν το πολύ 35% του μεττ να αποτελείται από λίπος, όχι περισσότερο.

Η ονομασία μεττ προέρχεται από την Κάτω Γερμανική λέξη mett για το «ψιλοκομμένο χοιρινό κρέας χωρίς μπέικον» ή την Παλαιά Σαξονική λέξη meti για το «φαγητό». Είναι επίσης γνωστό ως Χακεπέτερ (γερ.: Hackepeter) στην βόρεια και ανατολική Γερμανία και το Βερολίνο.

Δείτε επίσης
 Τσιγ κιοφτέ
 Καρπάτσιο
 Φιλέτο ταρτάρ
 Σούσι

Παραπομπές

Γερμανική κουζίνα
Τρόφιμα με βάση το ωμό κρέας